[{"text_idx": "#000000", "text": "Valtu ku\u0308la korrastatud aadressid ajavad varasemast veelgi enam segadusse"}, {"text_idx": "#000001", "text": "Ridaelamu vana aadressiga O\u0308o\u0308kulli 4. Uue korra ja\u0308rgi on majas neli erinevat aadressi ning kasutusel kaks ta\u0308nava nime. Vasakult esimene boks on Kassikaku 6, sealt edasi O\u0308o\u0308kulli 5, O\u0308o\u0308kulli 4/3 ning O\u0308o\u0308kulli 9. Foto: Siim Solman."}, {"text_idx": "#000003", "text": "Mo\u0308o\u0308dunud suvel asus Rapla vallavalitsus korrastama Valtu ku\u0308la O\u0308o\u0308kulli ta\u0308nava u\u0308mbruse koha-aadresse. Selles on nii vallavalitsus kui ka kohalikud u\u0308hel no\u0303ul, et majade aadressinumbrites on pisut segadust. \u201eMajad nummerdati nii nagu neid sovhoosi ajal ehitati. Esimene maja sai valmis ja sai aadressiks 1. Ja\u0308rgmine maja sai 2. Natuke on ebaloogilisust. Pa\u0308rast viiendat maja tuleb kaheksa, siis kuus ja seitse,\u201d selgitas u\u0308ks kohalikest elanikest. Lisaks kandsid piirkonna ko\u0303ik majad O\u0308o\u0308kulli nime, kuigi osa neist asusid teisiti nimetatud ta\u0308navajupi a\u0308a\u0308res."}]